
Hilsener  fra  det  første  Præsidentskab. 


J.  Reuben  Clark.  jr. 


Heber  J.  Grant. 


David  O.  Mc  Kay. 


Med  Tilfredshed  og  Taknemmelighed  for,  det  sidste  Aar* 
Fremgang  forener  vi  os  med  hele  den  kristne  Verden  i 
endnu  en  Fejring  af  Julen.  Idet  vi  gør  det,  udtrykker  vi 
imidlertid  det  oprigtige  Haab,  at  vi  samtidig  med  Minde- 
festen for  Kristi  Fødsel  skænker  —  som  ingensinde  før  — 
Betydningen  af  Kristi  Liv  og  Lærdomme  vor  udelte  Op- 
mærksomhed. 

»Se,  hvilken  Mand,«  sagde  Pontius  Pilatus,  den  romerske 
Høvedsmand  i  Judæa,  da  Jesus  med  en  Krone  af  Torne  sat 
paa  sit  Hoved  og  med  en  rød  Kjortel  slynget  om  sig  stod 
foran  Pøbelen,  som  raabte:  »Korsfæst  ham,  korsfæst  ham.« 

Blindet  af  Uvidenhed  og  Jalousi,  saa  Pøbelen  i  den  for- 
dømte Mand  kun  en  Misdæder,  en  Lovovertræder,  en  Be- 
spotter, en,  som  de  vredt  og  uretfærdigt  dømte  til  Korsel. 
Kun  en  forholdsvis  lille  Gruppe  af  Mænd  og  Kvinder  antog 
ham  for  at  være  det,  han  virkelig  var  —  Guds  Søn,  —  Ver- 
dens Frelser. 

I  19  Aarhundreder  er  Kristi  Fødsel  blevet  fejret  af  Na- 
tioner, der  kalder  sig  selv  kristne.  Aarligt  har  Klokkeklang, 
Musikharmonier  og  Stemmer  forenet  sig  i  paany  at  er- 
klære det  himmelske  Budskab  »Fred  paa  Jord  —  og  i 
Menneskene  Velbehag«. 

Menneskene  har  imidlertid  gennem  Aarhundredcrne  ved 
den  historiske  Begivenhed,  da  Jesus  fødtes,  set  paa  ham 
fra  forskellige  Synspunkter.  Nogle,  der  fornægter  hans 
Guddommelighed,  ligesom  Pøbelen  gjorde,  ser  i  ham  og 
hans  Disciple  Opfinderne  af  et  nyt  kristent  Moral-System, 

der  har  undermineret  den  moderne  Verdens  Vigør.«  Andre 
med  en  klarere  Indsigt,  avlet  af  Erfaring,  ser  paa  ham, 
som  Organisator  af  et  System,  »der  frembringer  Flid,  Ær- 
lighed, Sandhed,  Renhed  og  Venlighed;  det  opholder  Love- 
ne, er  Tilhænger  af  Frihed,  og  vilde  forene  Menneskene  i 
et  stort  Broderskab«. 

Mange  ser  paa  ham,  som:  »Den  eneste  fuldkomne  Ka- 
rakter, —  Historiens  uforlignelige  Karakter.« 

Millioner  antager  ham  for  at  være  en  stor  Lærer,  hvis 
Lærdomme  imidlertid  ikke  kan  passe  ind  i  de  moderne 
sociale  Tilstande.  Faa  —  meget  faa,  af  de  ca.  2.000.000.000 
af  Jordklodens  Indbyggere  modtager  ham,  som  det  han 
virkelig  er  —  »Faderens  enbaarne  Søn,  som  kom  til  Jorden, 
for  at  blive  korsfæstet  af  Folk,  for  at  bære  Verdens  Synder, 
og  for  at  rense  Jorden  fra  al  Uretfærdighed.« 

Det  er  sandt,  at  den  nuværende  Verden  er  fuldstændig 
anderledes,  end  den  Verden  Jesus  levede  i.  De  Folk,  han 
omgikkes,  kunde  ikke  en  Gang  forestille  sig  de  mange  Be- 
tingelser, Problemer  og  Forviklinger,  som  denne  moderne 
Verden  ejer.  Videnskaben  har  bragt  Opdagelser  for  Lyset, 
som  man  næppe  før  har  drømt  om.  Automobilet,  Radioen 
og  Flyvemaskinen,  der  praktisk  talt  tilintetgør  Tid  og  Af- 
stand, og  gør  Nationerne  paa  de  modsatte  Sider  af  Jord- 
kloden til  Naboer.  Jesu  Budskab  og  Personlighed  naaede 
kun  til  Grupperne  paa  Galilæas  Kyst,  men  i  Dag  vilde  selv 
en  ganske  almindelig  Røst  kunde  høres  af  Millioner. 

Paa  Trods  af  alle  disse  Opnaaelser  er  Utilfredshed  med 
de  eksisterende  sociale  og  politiske  Tilstande  ved  at  for- 
virre de  klogeste  Hjerner. 

Menneskene  behøver  et  Lys  til  at  lede  dem,  naar  de  fam- 
ler i  denne  Forviklingens  Taage. 

Dette  Lys  er  ham,  hvis  Fødsel  hele  den  kristne  Verden 
fejrer  hver  Jul.  Det  er  ham,  som  midt  i  en  fuldendt  Mand- 
dom, og  med  guddommelig  Inspiration  sagde:  »Jeg  er  kom- 
met for,  at  I  maa  faa  Liv,  og  at  I  maa  faa  det  i  en  højere 
Grad.« 

Menneskene  siger,  at  hans  Lærdomme  ikke  passer  sig 
for  en  moderne  Verden.  Hvorledes  kan  de  vide  dette,  naar 
sand  Kristendom  aldrig  nogensinde  er  blevet  prøvet  af  no- 
gen Nation  eller  Nationer. 

Til  Medlemmer  af  Kirken  og  til  Fredelskere  over  hele 
Verden  siger  vi:  »Se  paa  Manden  fra  Galilæa,  ikke  alene 
som  en  stor  Lærer,  ikke  alene  som  en  uforlignelig  Leder, 
men  som  Fredens  Fyrste,  Frelsens  Tilvejebringer,  her  og 
altid,  bogstaveligt  og  sandt  Verdens  Frelser. 

Vi  takker  hjerteligt  de  trofaste  Sidste  Dages  Hellige  for 
deres  Opofrelse  for  Jesu  Kristi  Principper  gennem  det  for- 

bigangne  Aar  og  for  de  udmærkede  Opnaaelser  i  Kirkens 

Institutioner,  som  er  oprettet  til  vore  Medbrødres  Fordel. 

Heber  J.  Grant.  J.  Reuben  Clark  jr. 

David  O.  Mc.  Kay. 


Den  danske  Missions  Historie. 


Vi  har  bragt  i  Erfaring,  at  vor  Viden  om  Missionens 
Historie  fra  Mormonismens  første  Dage  i  1850  og  til  vore 
Dage  er  ret  mangelfuld.  Vi  har  derfor  ment,  at  det  vilde 
være  paa  sin  Plads  at  offentliggøre  Andrew  Jensons  Bog 
»History  of  the  Scandinavian  Mission«  i  »Stjernen«.  Bro- 
der Jensons  Navn  er  en  Borgen  for,  at  Oplysningerne  er 
fyldige  og  korrekte. 

Vi  skylder  vore  Forfædres  utrættelige  Pionerarbejde 
uhyre  meget.  Vi  kan  vanskeligt  sætte  os  ind  i  alle  de  Be- 
sværligheder og  den  forbitrede  og  hadefulde  Modstand,  de 
mødte.  Men  de  holdt  tappert  ud  trods  Modgangen.  Og  lidt 
efter  lidt  fik  Mormonismens  herlige  Budskab  Tag  i  den 
danske  Befolkning,  som  har  spillet  en  fremragende  Bolle  i 
Jesu  Kristi  Kirke  af  Sidste  Dages  Hellige. 

Der  vil  for  Fremtiden  i  hvert  Nummer  af  »Skandinaviens 
Stjerne«  fremkomme  et  Par  Sider  af  Ældste  Andrew  Jen- 
sons interessante  Bog. 

1.  KAPITEL. 
Da  Jesu  Kristi  Evangelium  i  dets  Fylde  blev  gengivet  til 
Jorden  i  Begyndelsen  af  det  nittende  Aarhundrede  ved 
Profeten  Joseph  Smith,  blev  det  guddommelige  Bud  givet, 
at  det  skulde  prædikes  »for  alle  Folkeslag  og  Stammer  og 
Tungemaal  og  Folk«  (Aab.  14  :  6),  eller  som  Matthæus 
skriver:  »Dette  Riges  Evangelium  skal  prædikes  i  hele  Ver- 
den til  et  Vidnesbyrd  for  alle  Folkeslagene;  og  da  skal  En- 
den komme.«  (24:14).  Endog  før  Jesu  Kristi  Kirke  af 
Sidste  Dages  Hellige  blev  organiseret  den  6.  April  1830  be- 
gyndte Joseph  Smith  og  Oliver  Cowdery,  medens  de  var 
beskæftiget  med  Oversættelsen  af  Mormons  Bog,  at  præ- 
dike Evangeliet  i  Harmony  i  Pensylvanien  og  ligeledes  i 
Seneca  og  Broome  Amterne  i  New- York  og  andre  Steder. 
Efter  at  Kirken  var  blevet  organiseret  og  en  Del  Brødre 
beskikket  til  Missionærvirksomhed,  blev  Evangeliet  prædi- 
ket af  Ældsterne  i  mange  af  Unionens  Stater  og  til  en  Del 
Indianerstammer.  Oliver  Cowdery,  Parley  P.  Pratt  og  tre 
andre  Ældster  forkyndte  Evangeliet  til  Befolkningen  i  den 

vestlige  Del  af  Missouri  og  til  Delaware  Indianerne  tidligt  i 
1831.  Det  var  omtrent  ni  Maaneder  etter,  at  Kirken  var 
blevet  organiseret,  og  Arbejdsmarken,  der  dækkedes  af 
disse  tørste  Missionærer  strakte  sig  omtrent  1200  engelske 
Mil  fra  Fayette,  New  York. 

Indtil  1837  var  Forkyndelsen  af  Evangeliet  begrænset  til 
De  forenede  Stater  og  de  britiske  Besiddelser  i  Amerika, 
men  i  dette  Aar  drog  Apostlene  Heber  C.  Kimball  og  Orson 
Hyde  tilligemed  fem  andre  Missionærer  over  Atlanterhavet 
og  paabegyndte  Missionærarbcjde  i  England,  Skotland, 
Wales  og  Irland,  og  i  1840  begyndte  Indsamlingen  til 
Nauvoo  fra  England. 

Indtil  da  var  Ældstcrncs  Forkyndelse  imidlertid  begræn- 
set til  Lande,  hvor  det  engelske  Sprog  taltes,  og  der  var  da 
ikke  gjort  noget  Forsøg  paa  at  praktisere  den  himmelske 
Befaling  at  prædike  Evangeliet  til  alle  »Tungemaal«.  Det 
første  Forsøg  af  den  Art  blev  gjort  i  1843,  da  Addison  Pratt 
og  tre  andre  Ældster  blev  kaldet  til  at  udføre  en  Mission 
til  Øerne  i  Stillehavet.  Omtrent  ved  den  Tild,  da  Profeten 
Joseph  beseglede  sit  Vidnedsbyrd  med  sit  Blod  i  Carthage 
Fængsel,  blev  den  første  Gren  organiseret  mellem  et  ikke 
engelsktalende  Folk  paa  Øen  Tubuai  i  den  sydlige  Del  af 
Stillehavet.  Men  det  var  ikke  førend  de  Hellige  havde  gen- 
nemgaaet  Forfølgelser  i  Missouri  og  Illinois  og  for  stedse 
havde  bosat  sig  i  Saltsø-Dalen,  at  Missioner,  hvor  andre 
Sprog  end  Engelsk  blev  talt,  blev  Genstand  for  deres  Op- 
mærksohed.  Saa  snart  som  Pionererne  havde  faaet  rejst 
primitive  Huse  til  deres  Familier  og  havde  begyndt  at  pro- 
ducere fra  Jorden  Livets  Nødvendigheder,  blev  de  tolv 
Apostle  'Og  de  Halvfjerds  mindet  om  deres  specielle  Kald 
at  prædike  Evangeliet  til  alle  Jordens  Nationer.  Under  Van- 
dringen fra  Nauvoo  og  over  Sletterne  havde  disse  Brødre 
som  det  øvrige  Folk  været  travlt  beskæftiget  med  andet 
Arbejde;  men  nu,  da  de  havde  fundet  et  forholdsvis  roligt 
Sted,  skulde  det  imegtige  Missionærarbejde  fortsættes,  og 
fremmede  Lande,  der  indtil  da  ikke  havde  hørt  det  evige 
Evangelium  i  dets  Renhed,  blev  husket.  Paa  den  Tid  var 
ogsaa  nogle  fremmede,  der  talte  andre  Sprog  end  Engelsk, 
blevet  Medlemmer  af  Kirken,  og  nogle  af  dem  var  ivrige 
efter  at  bringe  Evangeliets  Budskab  til  deres  Landsmænd  i 
deres  Fødeland.  Dette  havde  utvivlsomt  mere  eller  mindre 
Indflydelse  paa  Kirkens  første  Præsidentskab,  hvis  speci- 
elle Opmærksomhed  saaledes  blev  henledt  paa  flere  euro- 
pæiske Lande. 

Saa  tidligt  som  i  1842  var  en  Del  Nordmamd  i  La  Salle 
Amt,  Illinois,  blevet  omvendt  til  Mormonismen,  og  nogle 
af  dem  hjalp  med  til  at  bygge  Nauvoo  Tempel;  og  saa  tid- 

ligt  som  i  1843  var  nogle  faa  Danskere  og  i  det  mindste  en 
Svensker  blevet  Medlem  af  Kirken  i  Boston.  En  ung  Kvinde, 
Ellen  Sanders  Kimbal,  født  i  Norge,  drog  med  over  Sletterne 
i  1847  som  en  af  de  tre  Pionerkvinder  i  det  første  Selskab 
under  Præsident  Brigham  Young.  Hans  Christian  Hansen, 
en  Dansker,  som  havde  annammet  Evangeliet  i  Boston,  var 
ogsaa  med  i  den  første  Pionergruppe,  og  John  E.  Forsgren, 
svensk  af  Fødsel,  som  ligeledes  havde  modtaget  Evangeliet 
i  Boston,  gjorde  Tjeneste  i  Mormonbataillonen.  Disse  tre 
Skandinaver,  der  repræsenterede  de  tre  Kongedømmer 
Danmark,  Sverige  og  Norge  sammen  med  nogle  faa  andre, 
som  var  kommet  til  Utah  saa  tidligt  som  i  1849,  var  de 
første  skandinaviske   Bepræsentanter  i   Klippebjergene. 


Herrens  andet  Komme 

_  af  Ældste   Orson   B.   West.  _ 


Fra  Kristendommens  tidligste  Dage  har  Haabet  om  Jesu 
Genkomst  spillet  en  fremtrædende  Bolle  blandt  Alverdens 
kristne.  I  Kirkens  første  vanskelige  Aar  var  denne  Tro  af 
saa  dyb  og  alvorlig  Art,  at  den  næsten  overskyggede  alt. 
De  daværende  kristne  var  i  Stand  til  at  udholde  alt,  aande- 
lige  og  legemlige  Pinsler,  Fattigdom  og  Nød,  fordi  de  havde 
dette  brøndende  Vidnesbyrd  om  Kristendommens  vidun- 
derlige Sandhed  og  Forvisningen  om,  at  Jesus  Kristus  vilde 
vende  tilbage  til  Jorden. 

»Og  som  de  stirrede  op  imod  Himmelen,  medens  han 
for  bort,  se,  da  stod  to  Mænd  hos  dem  i  hvide  Klæder,  og 
de  sagde:  I  galilæiske  Mænd,  hvorfor  staa  I  og  se  op  imod 
Himmelen?  Denne  Jesus,  som  er  optagen  fra  eder  til  Him- 
melen, skal  komme  igen  paa  samme  Maade,  som  I  have  set 
ham  fare  til  Himmelen.«  Saaledes  talte  de  hvidklædte 
Engle  til  de  forsamlede  Apostle,  der  saaledes  fik  Vished 
om,  at  Jesus  igen  vilde  komme  til  Jorden. 

Der  findes  mangfoldige  Skriftsteder  i  den  hellige  Skrift, 
som  forudsiger  denne  afgørende  og  betydningsfulde  Begi- 
venhed i  Menneskehedens  Historie.  Kristi  egne  Udtalelser 
med  Hensyn  til  denne  Begivenhed  er  naturligvis  af  særlig 
Interesse.  Og  hans  Ord  er  tydelige  og  klare.  Lad  os  blot 
citere  et  enkelt  Skriftsted,  som  ikke  kan  misforstaas.  »Thi 
Menneskesønnen  skal  komme  i  sin  Faders  Herlighed  med 
sine  Engle;  og  da  skal  han  betale  enhver  efter  hans  Ger- 
ning.« (Matthæus  16:27).  Disse  Mesterens  egne  Ord  har 
været  til  usigelig  Glæde  for  Tusinder  og  atter  Tusinder  af 
Mennesker,  der  med  Forventning  harket  hen  til  denne  Be- 
givenhed. 

Jesu  Kristi  Kirke  af  Sidste  Dages  Hellige  er  i  den  ene- 
staaende  og  lykkelige  Situation,  at  den  ikke  alene  henhol- 
der sig  til  de  bibelske  Udsagn,  men  ogsaa  til  Aabenbaringer 
fra  denne  Tid  og  Slægt.  Herren  har  gentagne  Gange  fortalt 
denne  Kirkes  Profeter  om  sit  andet  Komme  .  I  en  Aaben- 
baring  til  Profeten  Joseph  Smith  i  September  1830,  kun 
nogle  faa  Maaneder  efter  Jesu  Kristi  Kirkes  Oprettelse, 
lyder  Herrens  Stemme  saaledes:  »Thi  Timen  er  nær,  og 
Dagen  kommer  snart,  da  Jorden  er  moden,  og  alle  de  hov- 
modige og  de,  som  lever  ugudeligt,  skal  være  som  Halm, 
og  jeg  vil  opbrænde  dem,  siger  Hærskarernes  Herre,  saa  at 
Ugudelighed  ikke  skal  være  paa  Jorden.  Thi  Timen  er  nær, 
og  det,  som  blev  talt  ved  mine  Apostle,  maa  opfyldes;  thi 
som  de  talte  saa  skal  det  ske;  thi  jeg  vil  aabenbare  mig  fra 
Himmelen  med  stor  Kraft  og  stor  Herlighed  med  alle  Him- 
melens Hårskarer  og  bo  i  Retfærdighed  hos  Menneskene 
paa  Jorden  et  Tusinde  Aar,  og  de  onde  skal  ikke  bestaa.« 

Tidspunktet  for  Herrens  Komme  har  været  Genstand 
for  stor  Diskussion  og  Forvirring.  Mennesket  har  været 
utaalmodigt  efter  at  faa  den  nøjagtige  Tid  at  vide  og  har 
som  Følge  deraf  anstillet  utallige  Forsøg  paa  at  løse  denne 
Gaade.  Men  al  deres  Forsken  har  været  forgæves,  thi  Tids- 
punktet er  aldrig  blevet  aabenbaret  til  noget  Menneske. 
Kristi  Apostle  var  naturligvis  ogsaa  ivrige  efter  at  faa  til- 
kendegivet Tidspunktet,  men  Jesus  sagde  til  dem:  »Men 
om  den  Dag  og  Time  ved  ingen,  end  ikke  Himmelens  Engle, 
heller  ikke  Sønnen,  men  kun  Faderen  alene.«  Denne  Ud- 
talelse er  ikke  til  at  misforstaa;  vi  behøver  altsaa  ikke  at 
bekymre  os  om  det  nøjagtige  Klokkeslet  for  Frelserens 
Komme.  Og  dog  gives  der  os  en  udstrakt  Haand,  ved  hvis 
Hjælp  det  vii  være  os  muligt  gennem  Bøn  og  alvorlig  Stræ- 
ben paa  rette  Maade  at  kunne  fortolke  Tidernes  Tegn  og 
fatte  Herrens  forestaaende  Komme.  For  de  onde  vil  Be- 
givenheden blive  saa  pludselig  som  en  Tyvs  Komme  om 
Natten;  de  vil  med  andre  Ord  overhovedet  ikke  va^re  for- 
beredt paa  den  forestaaende  Begivenhed. 

Vi  kan  altsaa  ikke  med  Nøjagtighed  fastslaa  Tidspunk- 
tet, men  Midlerne  til  dets  rette  Fortolkning  kan  komme 
os  i  Hænde.  Hvordan?  Det  kan  udtrykkes  ganske  kort:  Ved 
at  leve  et  Liv,  der  er  i  Overensstemmelse  med  de  Krav, 
Herren  stiller  os,  ved  at  være  sanddru  og  hade  Løgnen, 
vd  at  være  i  daglig  Kontakt  med  vor  himmelske  Fader 
gennem  Bønnen.  Ved  at  gøre  saaledes  vil  vi  altid  være  for- 
beredt paa  denne  den  største  af  alle  Fremtidens  Begiven- 
heder, og  Herrens  Komme  vil  da  kun  være  en  naturlig, 
men  vidunderlig  Overgang  fra  et  Stadium  til  et  andet. 

Naar  Kristus  er  kommet,  vil  han  overtage  Ledelsen  af 

Nationer  og  Racer,  og  Herren  vil  regere  med  sit  Folk  et 
Tusind  Aar,  den  Periode,  som  vi  kalder  Millenniet.  Dette 
Tusindaarsrige  vil  opvise  saadanne  Forandringer  og  Re- 
sultater, at  den  menneskelige  Hjerne  næppe  kan  fatte  det 
i  al  dets  storslaaede  Skønhed.  Naar  de  Tusinde  Aar  er 
gaaet,  skal  Satan  for  et  lille  Tidsrum  atter  have  frit  Spil, 
og  Mennesket  skal  da  bestaa  sin  sidste  alvorlige  Prøve.  Her 
gælder  det  som  i  alle  andre  Livets  Forhold,  at  Udholdenhed 
frembringer  det  straalende  og  afgørende  Resultat.  »De  ret- 
færdige skal  holde  ud  til  Enden.« 

Vi  maa  mere  end  nogen  anden  som  Medlemmer  af  Guds 
sande  Kirke  stadig  berede  os  til  denne  Begivenhed,  som  vil 
faa  en  altoverskyggende  Indflydelse  paa  hele  vort  frem- 
tidige Liv.  Vi  har  ikke  alene  de  gamle  Skrifter  at  holde 
os  til,  men  ogsaa  de  nye,  der  maaske  endnu  tydeligere 
fremhæver  Alvoren  og  Betydninger,  der  ligger  bagved  disse 
Profetier.  Vi  maa  daglig  berede  os  ved  at  øge  vor  Tro  paa 
og  Tillid  til  Gud,  afstaa  fra  vore  Synder  og  omvende  os  af 
et  ærligt  Hjerte.  Først  da  vil  vi  være  i  Stand  til  at  møde 
Kristus  og  nyde  godt  af  hans  Velsignelser  og  Lærdomme. 
Og  alle  Sidste  Dages  Hellige  ønsker  det. 


{Redaktionelt. 


Et  Kald  til  Kirkens  Ledere. 


I  November-Nummeret  af  »Improvement  Era«,  Kirkens 
officielle  Organ,  fandtes  der  en  Artikel,  som  havde  Inter- 
esse for  alle  Kirkens  Medlemmer.  Denne  Artikel  var  et 
direkte  Budskab  fra  vor  Herre  Jesu  Kristi  Profet,  den 
Mand,  som  Herren  har  udvalgt  til  at  lede  dette  Folk,  den 
Mand,  som  vi  opholder  som  Kirkens  Præsident,  Profet, 
Seer  og  Aabenbarer.  For  at  der  ikke  skal  være  nogen  Grund 
til  Misforstaaelse,  skriver  jeg  denne  Artikel  for  Søskende 
i  Den  danske  Mission. 

Lad  os  igen  studere  Præsident  Grants  Ord: 

»Jeg  er  i  Sandhed  meget  glad  for  at  udtrykke  min  dybe 
Paaskønnelse  af  vor  Konference  fra  Begyndelsen  til  En- 
den. 

Jeg  er  taknemmelig  for  Jesu  Kristi  Evangelium.  Jeg  er 
taknemmelig  for  de  Sidste  Dages  Helliges  Loyalitet. 

Jeg  bekendtgjorde  i  Præstedømsmødet  i  Aftes,  og  jeg 
har  besluttet  at  bekendtgøre  det  igen,  at  vi  forventer,  at 

alle  Kirkens  Embedsmænd  fra  denne  Dag  vil  betale  en  fuld 
og  årlig  Tiende  og  holde  Visdomsordct;  og  vi  beder  alle 
Kirkens  Embedsmænd,  hvis  de  ikke  lever  efter  Evangeliets 
Bud  og  Love  og  ærligt  og  samvittighedsfuldt  betaler  deres 
Tiende,  at  de  da  vil  trække  sig  tilhage,  medmindre  de  fra 
denne  Dag  vil  leve  efter  disse  Forskrifter. 

Intet  Menneske  kan  forkynde  Visdomsordct  ved  Guds 
Aand,  som  ikke  lever  i  Overensstemmelse  dermed.  Intet 
Menneske  kan  prædike  Evangeliet  ved  den  levende  Guds 
Aand,  medmindre  det  Menneske  lever  sin  Religion,  og  med 
det  store  Foretagende,  der  ligger  foran  os,  maa  vi  forny 
.vor  Loyalitet  overfor  Gud,  og  jeg  tror  uden  Skygge  af  Tvivl, 
at  Gud  inspirerer  og  velsigner  os,  naar  vi  er  ærlige  overfor 
ham.  Vi  ønsker  ikke  i  Dag  en  Gentagelse  af,  hvad  Skriften 
fortæller  os  var  Tilstanden  i  fordums  Tid,  da  Herren  er- 
klærede, at  han  var  blevet  bedraget,  fordi  Folket  ikke  kun- 
de efterleve  den  financielle  Lov,  som  Gud  har  aabenbaret.« 

Det  er  et  direkte  Kald  til  alle,  der  har  Stillinger  i  Kirken, 
baade  hjemme  og  ude,  at  de  fra  nu  skal  holde  Visdoms- 
ordet.  Det  betyder  Afholdenhed  fra  The,  Kaffe,  Tobak  og 
Spiritus.  Jeg  nævner  disse  fire  Ting,  fordi  mange  nyder 
dem.  Alle  Embedsmænd  anmodes  om  at  betale  en  fuld  Ti- 
ende —  ikke  en  delvis,  men  en  fuld  Tiende  —  og  ikke  be- 
drage Herren  for  den  Tiendedel,  han  har  forlangt.  Præsi- 
dent Grant  udtrykte  ogsaa  sin  oprigtige  Tro,  at  Herren 
vilde  velsigne  dem,  der  er  ærlige  Tiendebetalere.  Det  er  et 
direkte  Kald  til  enhver  Embedsmand  og  Lærer  i  Kirken,  og 
dette  indbefatter  Den  danske  Mission.  Ingen  Grenspræsi- 
dent  eller  hans  Raadgivere,  ingen  Medlemmer  af  Hoved- 
bestyrelserne eller  andre  Embedsmænd  er  undtagne,  und- 
tagen i  Tilfælde,  hvor  unge  Mennesker  bor  hos  deres  For- 
ældre  og  disse  forbyder  dem  at  betale  Tiende.  Undtagne  er 
ligeledes  de  Mennesker,  der  faar  Understøttelse  og  Alders- 
rente.  Vi  forlanger  ikke,  at  disse  Mennesker  skal  betale 
Tiende.  Hvis  de,  der  faar  Understøttelse,  ønsker  at  betale 
Tiende  kan  de  gøre  det,  hvis  de  føler  saadan.  Præsident 
Grants  Budskab  blev  givet  til  alle  Embedsmænd,  og  hvis 
der  er  nogle  i  Den  danske  Mission,  der  ikke  kan  holde 
disse  Love  ved  at  efterleve  Visdomsordct  og  betale  en  fuld 
Tiende,  beder  jeg  Dem  om  at  trække  sig  tilbage,  saa  at 
Deres  Stilling  kan  udfyldes  af  dem,  som  holder  disse  Love. 
Kravet  er,  at  De  fra  nu  af  maa  efterleve  disse  Bud,  som 
de  er  blevet  aabenbaret.  Hvert  Menneske  har  Omvendelse 
behov,  og  er  der  nogle,  som  ikke  har  holdt  disse  Love,  lad 
dem  nu  vise  deres  Omvendelse  ved  at  adlyde  Guds  Profets 
indtrængende  Opfordring.  Lad  os  begynde  med  fornyede 
Kræfter  at  tjene  Herren  fra  i  Dag. 

Den  Mand  og  Kvinde,  der  betaler  en  ærlig  Tiende  og 
holder  Visdomsordet,  er  altid  lykkelig  og  tilfreds.  Den,  der 
aldrig  betaler  Tiende  og-  ikke  holder  Visdomsordet,  er  som 
Regel  den,  der  altid  finder  Fejl.  For  at  faa  et  Vidnedsbyrd 
om  Tiendeloven  maa  man  adlyde  den  og  ved  at  adlyde 
Loven  modtager  man  Herrens  Løfter  og  Velsignelser.  Der 
er  mange,  som  kunde  betale  deres  Tiende,  der  ikke  har 
tænkt  Sagen  nøje  igennem.  Der  er  ogsaa  mange,  som  kunde 
holde  Visdomsordet,  dersom  de  havde  et  oprigtigt  Ønske  i 
deres  Hjerte,  fordi  Herren  erklærede,  at  det  var  »afpasset 
efter  de  svages  Forfatning,  ja,  de  allersvageste  blandt  alle 
de  Hellige«.  Herren  giver  ingen  Befalinger  undtagen  han 
bereder  en  Vej  for  os  til  at  opfylde  Loven. 

Lad  os  ikke  pege  Fingre  ad  nogen  for  ikke  at  overholde 
disse  Love.  Lad  os  ransage  vort  eget  Hjerte,  lad  os  forsøge 
at  blive  mere  fuldkomne.  Dette  er  ikke  et  Kald  til  din 
Næste,  men  til  dig  selv.  Har  du  en  ren  Samvittighed  for 
Gud? 

Aaret  er  gaaet,  Tiendeopgørelse  vil  have  fundet  Sted. 
Jeg  beder  indtrængende  alle  Medlemmer  om  at  betale  deres 
Tiende.  Intet  Medlem  er  tro  mod  Kirken,  hvis  han  ikke 
betaler  sin  Tiende.  Tag  Herren  paa  Ordet,  og  Himmelens 
Velsignelser  vil  blive  udgydt  over  dit  Hoved.  Jeg  har  ingen 
Ret  til  at  tro,  at  det  at  betale  Tiende  vil  gøre  jer  rige 
financielt,  men  jeg  ved,  at  det  vil  hjælpe  jer  til  at  blive 
aandeligt  rige  og  bringe  jer  Tilfredshed  i  Hjertet  og  Glæde 
i  Arbejdet.  Det  vil  standse  al  Fejlfinden.  Fejlfinden  er  en 
dødelig  Gift  i  en  hvilkensomhelst  Organisation,  selv  i  Guds 
Kirke.^ 

Jeg  gratulerer  jer  alle  for  det  udmærkede  Arbejde  og 
jeres  Villighed  til  at  arbejde  for  det,  der  er  ret.  Det  er  mig 
en  Kilde  til  stor  Taknemmelighed  at  føle  den  vidunderlige 
Aand,  som  er  deres,  der  efterlever  Herrens  Befalinger.  Jeg 
kan  forsikre  jer,  at  rige  Velsignelser  vil  blive  jer  til  Del 
for  jeres  Trofasthed.  Jeg  beder  jer  fortsætte  og  stadig  er- 
indre Herren  og  være  tapre  for  hans  Sag. 

Lad  os  alle  opfylde  Loven,  og  ved  at  gøre  det  vil  vi  blive 
rigeligt  velsignet. 

Mark  B.  Garff. 


.ÆLDSTEIFREDERICH   H.   OLSEN 

Æl d ste IFrederichl H.  Olsen  vor  Missionærkammerat  døde 
om  Eftermiddagen  den  5.  Januar  1938.  Han  er  Søn  af 
Broder  H.  F.  Olsen  og  Søster  Josephine  D.  Olsen,  som  bor 
i  Richmond,  Utah.  Ældste  Olsen  blev  født  den  3.  Oktober 
1915  i  Logan,  Utah.  Han  har  været  aktiv  baade  i  sit  Ar- 
bejde inden  for  Kirken  og  i  sit  Skolearbejde,  idet  han  har 
gaaet  tre  Aar  paa  Seminarium  og  to  Aar  paa  Universitetet. 

Broder  Olsen  gik  altid  med  et  Smil  og  et  venligt  Udtryk 
i  sit  Ansigt  til  sit  Arbejde  for  at  udsprede  Evangeliet  med  Kraft 
og  ungdommelig  Beslutsomhed.  Han  har  udført  meget  godt, 
medens  han  har  arbejdet  her  i  Danmark.  Det  er  sjældent, 
at  en  Missionær  bliver  kaldt  bort,  medens  han  arbejder  i 
Missionsmarken,  men  der  findes  faktisk  ingen  bedre  For- 
hold, under  hvilke  en  Person  kunde  ønske  sig  at  blive 
kaldt  paa   den   anden  Side,  for  det  er  kun  en  anden  Mis- 

sionsmark,  som  Broder  Olsen  er  blevet  overført  til,  en 
Missionsmark,  hvor  en  Mand  med  hans  gode  Karakter  be- 
høves. Hans  Forberedelse  her  paa  Jorden  er  blevet  fuldendt. 

Til  hans  Forældre  vil  det  trøstende  Minde  komme,  at 
han  er  gaaet  bort  fra  dem  i  sin  tidlige  Manddom  for  at 
opfylde  deres  Idealer.  De  opdrog  ham,  underviste  ham,  bad 
med  ham  og  for  ham,  derpaa  sendte  de  ham  ud  for  at  op- 
lyse og  belære  andre.  Hans  Arbejdstid  i  Missionsmarken 
er  nu  blevet  længere  end  de  havde  regnet  med,  han  er 
blevet  kaldt  til  en  større  Mission  af  den  samme  Fader, 
som  foraarsagede  hans  Fødsel,  den  samme  Fader,  som 
vaagede  over  ham  og  beskyttede  ham  igennem  hans  Liv. 

„Derfor,  dersom  I  ønsker  at  tjene  Gud,  er  I  kaldte  til 
Arbejdet"  Broder  og  Søster  Olsen  maa  beundres  og  re- 
spekteres for  deres  Trofasthed  i  at  indgyde  deres  Søn 
Ønsket  om  at  leve  et  rent  Liv  og  altid  være  ivrig  for  at 
tjene  Gud.  Broder  Olsen  paaskønnede  den  Fødselsret,  han 
havde  modtaget  og  ærede  og  respekterede  altid  sine  For- 
ældre. Han  levede  sit  Liv  paa  en  saadan  Maade,  at  han 
derved  var  til  Glæde  for  andre,  og  han  modtog  Kaldet  til 
at  arbejde  i  Herrens  Tjeneste. 

Mindet  om  hans  Kammeratskab  vil  vedblive  at  leve  i  os 
alle  og  indgyde  os,  hans  Missionærkammerater,  Trangen 
til  at  tjene  Herren  mere  trofast. 

Ved  Missionær  Olsens  Baare. 

Nedenstaaende  smukke  Sang  er  en  virkelig  smuk  Missionær- 
sang, som  paa  en  fortræffelig  Maade  tolker  en  Missionærs 
Følelser.  Vi  har  ment,  at  dette  Digt  burde  have  sin  Plads 
i  „Stjernen"  i  Anledning  af  det  triste  Dødsfald. 

fjfeg  gaar  hvor  du  sender  mig  hen. 

Qet  er  maaske  ej  i  fKampens  £}ny 

8j  ude  paa  ffllfarvej ; 
Qet  ex  maaske  ej  i  fRøg  og  Sky 

9lt  SHerren  hav  'Brug  for  mig, 
$Hen  naar  han  mig  kalder  ved  sin  Oland 
^il  noget  at  gøre  her, 

<2)a  vil  jeg  lydigt  fra  denne  Stund 
£Ham  tjene  i  al  min  Øærd. 

SMaaske  min  SHerre  vil  bruge  mig 

Som  cBærer  af  Øreisens  Ørd 
'■EU  en,  som  træder  paa  Syndens  cVej 

Øg  ene  med  ^Byrden  staar, 
0,  tHerre,  hjælp  mig  at  sige  det 

Som  du  ham  vil  have  sagt; 
t/Vaar  du  mig  styrker,  jeg  taler  let 

*2)e  Ørd,  du  vil  have  bragt. 

Qer  sikkert  findes  en  SPlet  paa  fjord, 

tHvor  gøre  jeg  kan  lidt    Cjavn 
tHvor  jeg  kan  holde  min  Ørelsers  Ørd 

øg  lære  hans  store  SVavn 
SAiin  t&ro,  o  £}ud,  paa  din  ^Kærlighed 

SMed  Styrke  forlener  mig; 
ffeg  vil  staa  fast;  thi  du  for  mig  led 

fjfeg  altid  vil  tjene  dig. 

3Kor. 
f/eg  gaar,  hvor  du  sender  mig  hen,  o  £ud, 

Øver  J?and  eller  skumklædte  SHav 
Qit  Ørd  vil  jeg  raabe  til  herden  ud 

fjeg  vil  røgte  det  SKald,  du  mig  gav. 


Et  Vidnes  Vidnesbyrd 

af  Ældste   Matthias   F.   Cowley 

For  enhver  Sidste  Dages  Hellig,  som  har  haft  det  sjældne 
Privilegium  at  virke  i  Missionsmarken,  forbliver  de  Erfa- 
ringer og  Velsignelser,  som  kommer  med  Forkyndelsen  af 
det  gengivne  Evangelium  som  skønne  og  værdifulde  Minder 
gennem  Livet.  Naar  jeg  mindes  mit  Missionærarbejde  for 
mere  end  et  halvt  Aarhundrede  siden,  var  den  Erfaring, 
som  staar  tydeligst  og  klarest  for  mig,  mit  Møde  med  David 
Whitmer,  et  af  de  tre  Vidner  til  Mormons  Bog.  Der  var 
visse  Omstændigheder  forbundet  med  dette  Møde,  som  det 
vilde  være  paa  sin  Plads  først  at  fortælle. 

Jeg  var  paa  min  anden  Mission  til  Sydstaterne  og  arbej- 
dede i  Staten  Georgia  med  Broder  John  W.  Taylor  som 
min  Medarbejder.  Efter  at  have  arbejdet  sammen  gennem 
Vinteren  1880 — 81  blev  jeg  af  Præsident  John  Morgan 
sendt  til  St.  Louis  med  Broder  George  C.  Parkinson  for  der 
at  arbejde  som  Missionærer,  medens  min  Kammerat,  Bin- 
der Taylor  blev  beskikket  til  at  arbejde  i  Staten  Kentucky. 

Før  jeg  paabegyndte  mit  Arbejde  i  Staten  Georgia,  blev 
jeg  af  Præsident  John  Morgan  beskikket  til  at  føre  et  Sel- 
skab af  Sidste  Dages  Hellige,  der  var  paa  Rejse  fra  Staterne 
Virginia,  Georgia,  Alabama  og  Tennessee,  til  Samlingsste- 
det for  de  sydligt  boende  Hellige  i  San  Luis  Dalen  i  det 
sydlige  Colorado.  Der  var  et  Hundrede  og  ti  Sjæle  i  Sel- 
skabet: Mænd,  Kvinder  og  Børn.  Blandt  dem  var  der  om- 
trent halvtreds  fra  Henderson  County,  Tennessee,  der 
sagde,  at  de  var  blevet  omvendt  til  Evangeliet  af  en  eller 
anden  mystisk  Prædikant,  som  havde  navngivet  sig  som 
Robert  Edge. 

Han  havde  vist  sig  blandt  dem  uden  at  fortælle  dem, 
hvorfra  han  kom  eller  noget  om  sin  Nationalitet.  Han  holdt 
Møder  blandt  dem  og  forkyndte  dem  Troens,  Omvendelsens 
og  Neddyppelsens  Daabs  Evangelium  samt  Haandspaalæg- 
gelse  for  den  Helligaands  Gave.  Han  dokumenterede  disse 
ved  Citater  fra  de  samme  Skriftsteder,  som  benyttedes 
af  Ældsterne  fra  Jesu  Kristi  Kirke  af  Sidste  Dages  Hellige. 
Han  lagde  Hænderne  paa  de  syge,  og  de  blev  raske.  En 
Dame  fortalte  mig,  at  hun  havde  lidt  af  Rheumatisme  i 
tyve  Aar  og  ved  denne  Mands  Tro,  Bønner  og  Haandspaa- 
læggelse  blev  hun  fuldstændigt  helbredet  for  sin  langvarige 
Sygdom. 

Ved  at  forkynde  disse  Lærdomme  og  andre  Principper  i 
Harmoni  med  vor  Tro  blev  han  af  nogle  beskyldt  for  at 
være  Mormon.  Som  Svar  paa  denne  Beskyldning  sagde  han 
blot:  »Gud  velsigne  Mormonerne.*  Eftersom  han  lagde 
Va^gt  paa  Daabens  og  Haandspaalæggelsens  Betydning, 
spurgte  hans  Tilhængere,  om  han  vilde  døbe  dem.  Han 
sagde:  »Nej.«  De  spurgte  ham  saa,  om  han  havde  Myndig- 
hed dertil.  Han  sagde:  »Hvis  jeg  ikke  har,  er  den  paa  Jor- 
den og  vil  komme  til  jer  til  belejlig  Tid  af  Mænd  fra 
Vesten.« 

Efter  at  have  prædiket  og  arbejdet  i  deres  Midte,  offent- 
ligt og  privat,  forlod  han  dem  lige  saa  mystisk,  som  han 
var  kommet.  Efter  hans  Afrejse  skrev  hans  Tilhængere, 
idet  de  vidste,  at  han  var  blevet  beskyldt  for  at  være  Mor- 
mon, og  at  Mormonerne  boede  i  Vesten,  til  Sekretæren  for 
Salt  Lake  County,  da  de  ikke  vidste,  hvordan  de  skulde 
komme  i  Forbindelse  med  en  Mormon-Ældste.  Sekretæren 

sendte  straks  Brevet  tilbage  til  Præsident  John  Morgan, 
Præsidenten  for  Sydstaternes  Mission.  Efter  at  have  læst 
Brevet  slog  Broder  Morgan  op  i  Missionærernes  Adresse- 
bog og  fandt,  at  de  Ældster,  der  arbejdede  nærmest  det 
Sled,  hvor  disse  Mennesker  boede,  var  Missionærerne  George 
("arver  og  Hyruin  Belnap.  Han  sendte  dem  Brevet  og  bad 
dem  om  at  sætte  sig  i  Forbindelse  med  disse  Mennesker  og 
se,  hvad  der  yderligere  kunde  gøres  for  dem.  Brødrene  rcj- 
sle  til  det  opgivne  Sted  og  døbte  dem  alle  i  Løbet  af  kort 
Tid  med  Undtagelse  af  en,  der  ikke  modtog  deres  Budskab. 
De  blev  taget  med  i  vort  Selskab  og  slog  sig  ned  i  Manassa, 
Colorado. 

Saaledes  beæret  med  at  føre  dette  Selskab  til  Colorado 
blev  jeg  af  Præsident  Morgan  opfordret  til  at  ledsage  en 
anden  Gruppe  fra  Syd  til  Colorado  i  Foraaret  1882.  Paa 
Tilbagerejsen  fra  Manassa  til  St.  Louis  besluttede  vi,  at 
vi  vilde  forlade  Hovedvejen  og  drage  op  til  Richmond  for 
at  aflægge  et  Besøg  hos  David  Whitmer,  et  af  de  tre  Vidner 
til  Mormons  Bog.  Fader  Whitmer  var  dengang  omtrent 
tooghalvfjerds  Aar  gammel,  og  da  han  var  blevet  plaget  af 
mange  Besøgende  fra  forskellige  Dele  af  Verden,  var  hans 
Familie  ikke  meget  tilbøjelig  til  at  modtage  Besøgende  paa 
Grund  af  hans  Helbred  og  Alder.  Det  lykkedes  os  imidler- 
tid ved  hans  Svigersøns  Hjælp  at  faa  et  Interview  i  Stand 
med  Fader  Whitmer.  Vi  blev  vist  ind  i  hans  Dagligstue, 
hvor  vi  fandt  ham  som  en  bedaget  Mand  med  en  forbav- 
sende Skikkelse,  høj  og  rank,  med  smukke  Træk  og  ro- 
mersk Næse  og  et  Aasyn,  der  vidnede  om  Viljestyrke  og 
Beslutsomhed. 

Han  modtog  os  venligt  og  med  Gæstfrihed,  og  medens 
han  konverserede  med  Præsident  Morgan,  lyttede  jeg  iv- 
rigt og  hørte  ham  personlig  bære  Vidnesbyrd  om  de  Ting 
og  Scener,  som  han  havde  været  Vidne  til. 

Han  bekræftede  igen  sit  Vidnesbyrd  i  Mormons  Bog  om 
Engelen  Moroni,  som  viste  ham  de  Plader,  som  han  havde 
i  Haanden,  og  medens  han  stirrede  paa  dem  hørte  Guds 
Stemme  fra  Himmelen,  der  befalede  ham  og  de  to  andre 
Vidner,  Oliver  Cowdery  og  Martin  Harris  at  bære  Vidnes- 
byrd til  hele  Verden,  at  Mormons  Bog  er  en  guddommelig 
Optegnelse  og  var  blevet  oversat  ved  Guds  Gave  og  Kraft. 

(Fortsat). 

